Մերին երբեք ուշադրություն չի դարձնի ինձ՝ հնամաշ ջինսերով ու կարմիր, անթև շապիկով, որի վրա գրված է СССР, մտածում եմ, նայելով հայելուն, որի մակերևույթին հայտնվել են ինչ-որ ցեխաբծեր ու յուղակաթիլներ: Հավանաբար իմ սանրվածքն էլ նրա դուրը չի գալիս. մազերս հասնում են մինչև ուսերս. երբեմն պոչ եմ կապում, երբեմն ականջներիս հետևն եմ գցում, իսկ երբեմն չեմ էլ սանրում: Ինչքան բան փոխվեց, իսկ արծաթագույն մազերիս երկարությունը մնաց նույնը: